เก็งหุ้นโรงแรมก่อนฟื้นรับช่วง High seasonCENTEL ซื้อได้ Top pick โบรกฯชู MINT
โบรกฯคาด CENTEL รายงานกำไร Q3/58 โตตามธุรกิจโรงแรม-อาหาร เชื่อกำไรดีอีก 2 ไตรมาสรับช่วงไฮซั่น แนะนำซื้อ เป้าปีหน้า 47 บ. แต่ Top pick ยังเลือก MINT
4 พ.ย. 2558

บล.ฟินันเซีย ไซรัส ระบุในบทวิเคราะห์ (4 พ.ย.) คาดกำไรปกติไตรมาส 3 ปี 2558 ของบริษัท โรงแรมเซ็นทรัลพลาซา จำกัด (มหาชน)หรือ CENTEL เพิ่มขึ้น 4.8% จากไตรมาสก่อน และเพิ่มขึ้น 53.7% จากไตรมาสเดียวกันในปีก่อน จากทั้งธุรกิจโรงแรมและอาหารที่เติบโต
แนวโน้มยังดีต่ออีก 2 ไตรมาสข้างหน้าเนื่องจากเข้าสู่ช่วง High season กำไรทั้งปีของปีนี้ที่คาดโต 48% จากปีก่อน อาจต่ำไปเล็กน้อย แต่หลังจากนี้อัตราการเติบโตของกำไรจะลดลงสู่ระดับปกติ 12% ต่อปีในอีก 3 ปีข้างหน้า ยังแนะนำซื้อ ราคาเป้าหมายปีหน้า 47 บาท แต่เปลี่ยน Top pick เป็น บริษัท ไมเนอร์ อินเตอร์เนชั่นแนล จำกัด (มหาชน) หรือ MINT